ddrg/super_eurlex huggingface dataset:
Rådets afgørelse

af 28. september 2000

om indgåelse af aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side

(2000/658/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 44, stk. 2, artikel 47, 55, 57, stk. 2, artikel 71, 80, stk. 2, artikel 133 og 181, sammenholdt med artikel 300, stk. 2, andet punktum, og artikel 300, stk. 3, andet afsnit,

under henvisning til forslag fra Kommissionen(1),

under henvisning til samstemmende udtalelse fra Europa-Parlamentet(2), og

ud fra følgende betragtning:

Den aftale om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side, der blev undertegnet i Bruxelles den 8. december 1997, bør godkendes -

TRUFFET FØLGENDE AFGØRELSE:

Artikel 1

Aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side og de erklæringer, der ensidigt eller sammen med andre parter er afgivet af Fællesskabet, godkendes på Fællesskabets vegne.

Teksterne til aftalen og erklæringerne er knyttet til denne afgørelse.

Artikel 2

Formanden for Rådet deponerer på Fællesskabets vegne den notifikationsakt, der er omhandlet i artikel 60 i aftalen.

Artikel 3

1. Den holdning, som Fællesskabet skal indtage i det fælles råd og det blandede udvalg, der er oprettet ved aftalen, fastlægges af Rådet på forslag af Kommissionen i overensstemmelse med bestemmelserne herom i traktaten.

2. Formanden for Rådet fører i overensstemmelse med artikel 46 i aftalen formandskabet i det fælles råd og fremfører Fællesskabets holdning. En repræsentant for Kommissionen fører i overensstemmelse med artikel 48 i aftalen formandskabet i det blandede udvalg og fremfører Fællesskabets holdning.

Udfærdiget i Bruxelles, den 28. september 2000.

På Rådets vegne

D. Vaillant

Formand

(1) EFT C 350 af 19.11.1997, s. 6.

(2) EFT C 279 af 6.5.1999, s. 404.
Kommissionens beslutning

af 31. oktober 2000

om visse beskyttelsesforanstaltninger mod kataralfeber hos får eller bluetongue på Korsika i Frankrig

(meddelt under nummer K(2000) 3272)

(EØS-relevant tekst)

(2000/671/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 3, og

ud fra følgende betragtninger:

(1) Den 27. oktober 2000 underrettede de franske myndigheder Kommissionen om, at der havde vist sig tilfælde af bluetongue på Korsika.

(2) For at undgå, at sygdommen spredes, har de franske myndigheder forbudt, at der fra regionen Korsikas område afsendes dyr af arter, der er modtagelige for bluetongue, herunder sæd, æg og embryoer af sådanne dyr.

(3) Bluetongue er opførte på liste A hos Det Internationale Kontor for Epizootier. Udbredelsen af denne sygdom udgør en alvorlig fare for Fællesskabet og kunne få konsekvenser for samhandelen på internationalt plan.

(4) Af hensyn til klarheden og gennemsigtigheden anbefales det, at der på fællesskabsplan træffes foranstaltninger til at forebygge sygdommens spredning, særlig for så vidt angår afsendelse fra regionen Korsikas område af dyr af arter, der er modtagelige for bluetongue, herunder sæd, æg og embryoer af sådanne dyr. Disse foranstaltninger tilgodeser de foranstaltninger, de franske myndigheder allerede har truffet.

(5) I afventning af mødet i Den Stående Veterinærkomité og i samarbejde med den pågældende medlemsstat bør Kommissionen træffe midlertidige beskyttelsesforanstaltninger for så vidt angår afsendelse af levende dyr af modtagelige arter fra regionen Korsikas område -

VEDTAGET FØLGENDE BESLUTNING:

Artikel 1

Frankrig forbyder afsendelse fra regionen Korsikas område af levende dyr af arter, der er modtagelige for bluetongue, og af sæd, og embryoer af sådanne dyr.

Artikel 2

Medlemsstaterne ændrer de foranstaltninger, de anvender for samhandelen, således at de bliver i overensstemmelse med denne beslutning, og underretter straks Kommissionen herom.

Artikel 3

Denne beslutning tages op til fornyet overvejelse på baggrund af udviklingen i situationen og de undersøgelser, de franske myndigheder foretager.

Denne beslutning tages op til fornyet overvejelse på mødet i Den Stående Veterinærkomité planlagt til den 7. november 2000.

Artikel 4

Denne beslutning er rettet til medlemsstaterne.

Udfærdiget i Bruxelles, den 31. oktober 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.
Kommissionens beslutning

af 13. oktober 2000

om listen over programmer for udryddelse og overvågning af dyresygdomme og listen over kontrolprogrammer med henblik på forebyggelse af zoonoser, hvortil der kan ydes EF-tilskud i 2001

(meddelt under nummer K(2000) 3036)

(2000/640/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 94/370/EF(2), særlig artikel 24, stk. 5, og artikel 32, og

ud fra følgende betragtninger:

(1) Ved udarbejdelsen af listen over programmer for udryddelse og overvågning af dyresygdomme, hvortil der kan ydes EF-tilskud i 2001, og fastsættelsen af procentsatsen og beløbet for tilskuddet til de enkelte programmer, bør der både tages hensyn til hvert enkelt programs interesse for EF og de disponible bevillinger.

(2) Ved udarbejdelsen af listen over kontrolprogrammer med henblik på forebyggelse af zoonoser, hvortil der kan ydes EF-tilskud i 2001, og fastsættelsen af procentsatsen og beløbet for tilskuddet til de enkelte programmer bør der både tages hensyn til hvert enkelt programs interesse for EF og de disponible bevillinger.

(3) Kommissionen har gennemgået hvert af de programmer, som medlemsstaterne har forelagt, såvel fra et veterinært som et finansielt synspunkt.

(4) De programmer, der er opført på listen i denne beslutning, skal senere godkendes individuelt.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Der ydes et EF-tilskud i 2001 til de programmer for udryddelse og overvågning af dyresygdomme, der er opført i bilag I til denne beslutning.

2. For hvert af de i stk. 1 nævnte programmer er den foreslåede procentsats og EF-tilskuddet angivet i bilag I.

Artikel 2

1. Der ydes et EF-tilskud i 2001 til de kontrolprogrammer med henblik på forebyggelse af zoonoser, der er opført i bilag II til denne beslutning.

2. For hvert af de i stk. 1 nævnte programmer er den foreslåede procentsats og EF-tilskuddet angivet i bilag II.

Artikel 3

Denne beslutning er rettet til medlemsstaterne.

Udfærdiget i Bruxelles, den 13. oktober 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 168 af 2.7.1994, s. 31.

BILAG I

LISTE OVER PROGRAMMER FOR UDRYDDELSE OG OVERVÅGNING AF DYRESYGDOMME

Foreslået procentsats og EF-tilskud

>TABELPOSITION>

BILAG II

LISTE OVER KONTROLPROGRAMMER MED HENBLIK PÅ FOREBYGGELSE AF ZOONOSER

Foreslået procentsats og EF-tilskud

>TABELPOSITION>
Kommissionens beslutning

af 16. oktober 2000

om et supplerende EF-tilskud til udryddelse af klassisk svinepest i Belgien i 1997 og 1998

(meddelt under nummer K(2000) 3011)

(Kun den franske og nederlandske udgave er autentisk)

(EØS-relevant tekst)

(2000/632/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 1258/1999(2), særlig artikel 3, stk. 3 og 5, og artikel 6, og

ud fra følgende betragtninger:

(1) Der udbrød klassisk svinepest i Belgien i 1997. Denne sygdoms forekomst er en alvorlig fare for svinebestanden i EF, og for at medvirke til at udrydde sygdommen så hurtigt som muligt kan EF yde tilskud til dækning af medlemsstatens støtteberettigede udgifter.

(2) Den 3. juni 1998 indgav Belgien en ansøgning om refusion af de samlede udgifter for hele landet i 1997 og 1998, suppleret med data modtaget den 18. januar 2000.

(3) Kommissionen vedtog beslutning 98/61/EF(3), og 98/674/EF(4) om EF-tilskud til udryddelse af klassisk svinepest i Belgien og beslutning 1999/20/EF(5) om forebyggelse og bekæmpelse af klassisk svinepest. Ifølge disse beslutninger blev der udbetalt tre rater på i alt 3,15 mio. EUR.

(4) Størrelsen af den sidste rate af Fællesskabets tilskud bør fastsættes nu.

(5) Kommissionen har kontrolleret anvendelsen af alle fællesskabsbestemmelser på veterinærområdet og overholdelsen af alle betingelser for tilskud fra Fællesskabet.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Belgien kan få udbetalt en fjerde og sidste rate på maksimalt 365000 EUR som tilskud fra EF til dækning til de støtteberettigede udgifter til udryddelse af klassisk svinepest, der forekom i 1997 og 1998.

Artikel 2

Den i artikel 1 omhandlede rate udbetales til Belgien straks efter vedtagelsen af nærværende beslutning.

Artikel 3

Denne beslutning er rettet til Kongeriget Belgien.

Udfærdiget i Bruxelles, den 16. oktober 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 160 af 26.6.1999, s. 103.

(3) EFT L 16 af 21.1.1998, s. 39.

(4) EFT L 317 af 26.11.1998, s. 41.

(5) EFT L 6 af 12.1.1999, s. 22.
Rådets afgørelse

af 9. oktober 2000

om beskikkelse af et fransk medlem af Regionsudvalget

(2000/635/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Dominique VLASTO er trådt tilbage som medlem, hvilket Rådet blev underrettet om den 24. februar 2000,

under henvisning til indstillingen fra Frankrigs regering -

TRUFFET FØLGENDE AFGØRELSE:

Eneste artikel

Jean-Pierre TESSEIRE beskikkes som medlem af Regionsudvalget som efterfølger for Dominique VLASTO for den resterende del af mandatperioden, dvs. indtil den 25. januar 2002.

Udfærdiget i Luxembourg, den 9. oktober 2000.

På Rådets vegne

H. Védrine

Formand

(1) EFT L 28 af 4.2.1998, s. 19.
Rådets afgørelse

af 9. oktober 2000

om beskikkelse af en spansk suppleant til Regionsudvalget

(2000/636/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som suppleant til Regionsudvalget, efter at Jaime HEVIA RUIZ er trådt tilbage som medlem, hvilket Rådet blev underrettet om den 18. september 2000,

under henvisning til indstillingen fra den spanske regering -

TRUFFET FØLGENDE AFGØRELSE:

Eneste artikel

Adela María BARRERO FLÓREZ beskikkes som suppleant til Regionsudvalget som efterfølger for Jaime HEVIA RUIZ for den resterende del af dennes mandatperiode, dvs. indtil den 25. januar 2002.

Udfærdiget i Luxembourg, den 9. oktober 2000.

På Rådets vegne

H. Védrine

Formand

(1) EFT L 28 af 4.2.1998, s. 19.
Rådets afgørelse

af 7. november 2000

om indgåelse på Fællesskabets vegne af konventionen om beskyttelse af Rhinen

(2000/706/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 175, stk. 1, og artikel 300, stk. 2, første afsnit, første punktum, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Ved afgørelse 77/586/EØF(2) indgik Fællesskabet konventionen om beskyttelse af Rhinen mod kemisk forurening samt tillægsoverenskomsten til den i Bern den 29. april 1963 undertegnede overenskomst om Den Internationale Kommission for Beskyttelse af Rhinen mod Forurening.

(2) På det 25. møde i koordineringsgruppen under Den Internationale Kommission for Beskyttelse af Rhinen mod Forurening fandt Rhinlandene, at en ny konvention om beskyttelse af Rhinen var nødvendig, og at der burde indledes forhandlinger derom.

(3) Europa-Kommissionen har deltaget i disse forhandlinger på Fællesskabets vegne i overensstemmelse med Rådets forhandlingsdirektiver, og forhandlingerne blev afsluttet i januar 1998.

(4) I lyset af resultaterne af disse forhandlinger besluttede Rådet i marts 1999, at Fællesskabet burde undertegne den nye konvention om beskyttelse af Rhinen med forbehold af dens senere indgåelse, og gav bemyndigelse til undertegnelsen på Fællesskabets vegne. Den nye konvention om beskyttelse af Rhinen blev undertegnet i Bern (Schweiz) den 12. april 1999 -

TRUFFET FØLGENDE AFGØRELSE:

Artikel 1

Konventionen om beskyttelse af Rhinen godkendes på Fællesskabets vegne.

Teksten til konventionen er knyttet til denne afgørelse.

Artikel 2

Formanden for Rådet bemyndiges til at udpege den (de) person(er), der er beføjet til at deponere godkendelsesintrumentet hos regeringen i Schweiz i overensstemmelse med konventionens artikel 17.

Udfærdiget i Bruxelles, den 7. november 2000.

På Rådets vegne

D. Voynet

Formand

(1) Udtalelse afgivet den 17.5.2000 (endnu ikke offentliggjort i EFT).

(2) EFT L 240 af 19.9.1977, s. 35.
Rådets afgørelse

af 7. november 2000

om beskikkelse af et tysk medlem af Det Økonomiske og Sociale Udvalg

(2000/701/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258,

under henvisning til traktaten om oprettelse af Det Europæiske Atomenergifællesskab, særlig artikel 166,

under henvisning til Rådets afgørelse af 15. september 1998 om beskikkelse af medlemmerne af Det Økonomiske og Sociale Udvalg for perioden fra den 21. september 1998 til den 20. september 2002(1),

i betragtning af, at en plads som medlem af Det Økonomiske og Sociale Udvalg er blevet ledig efter Michael Geuenich's fratræden, der blev meddelt Rådet den 23. juni 2000;

under henvisning til den kandidatliste, som den tyske regering har forelagt, og

efter at have indhentet udtalelse fra Kommissionen for De Europæiske Fællesskaber -

TRUFFET FØLGENDE AFGØRELSE:

Eneste artikel

Ulrich Freese beskikkes som medlem af Det Økonomiske og Sociale Udvalg som efterfølger for Michael Geuenich for den resterende del af dennes mandatperiode, dvs. indtil den 20. september 2002.

Udfærdiget i Bruxelles, den 7. november 2000.

På Rådets vegne

D. Voynet

Formand

(1) EFT L 257 af 19.9.1998, s. 37.
Rådets afgørelse

af 7. november 2000

om beskikkelse af et luxembourgsk medlem af og to luxembourgske suppleanter til Regionsudvalget

(2000/703/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet tre pladser ledige i Regionsudvalget, efter at Willy Bourg er trådt tilbage som medlem, og Paul-Henri Meyers og François Biltgen er trådt tilbage som suppleanter, hvilket Rådet blev underrettet om henholdsvis den 26. august 1999 og den 7. juni 2000,

under henvisning til indstillingen fra den luxembourgske regering -

TRUFFET FØLGENDE AFGØRELSE:

Eneste artikel

Paul-Henri Meyers beskikkes som medlem af Regionsudvalget som efterfølger for Willy Bourg, John Liber beskikkes om suppleant til Regionsudvalget som efterfølger for Paul-Henri Meyers og Jean-Marie Halsdorf beskikkes som suppleant til Regionsudvalget som efterfølger for François Biltgen for den resterende del af mandatperioden, dvs. indtil den 25. januar 2002.

Udfærdiget i Bruxelles, den 7. november 2000.

På Rådets vegne

L. Fabius

Formand

(1) EFT L 28 af 4.2.1998, s. 19.
Kommissionens beslutning

af 27. oktober 2000

om tredje ændring af beslutning 1999/466/EF og 1999/467/EF om fastlæggelse af kvægbesætningernes status i visse medlemsstater eller regioner i medlemsstater som henholdsvis officielt brucellosefri og officielt tuberkulosefri

(meddelt under nummer K(2000) 3133)

(EØS-relevant tekst)

(2000/694/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF om veterinærpolitimæssige problemer ved handel inden for Fællesskabet med kvæg og svin(1), senest ændret ved direktiv 2000/20/EF(2), særlig bilag A, kapitel I, punkt 4, og bilag A, kapitel II, punkt 7, og

ud fra følgende betragtninger:

(1) Ved Kommissionens beslutning 1999/466/EF af 15. juli 1999 om fastlæggelse af kvægbesætningernes status i visse medlemsstater eller regioner i medlemsstater som officielt brucellosefri og om ophævelse af beslutning 97/175/EF(3), senest ændret ved beslutning 2000/442/EF(4), blev der indtil den 31. oktober 2000 tildelt en sådan status til visse medlemsstater eller regioner i medlemsstater.

(2) Ved Kommissionens beslutning 1999/467/EF af 15. juli 1999 om fastlæggelse af kvægbesætningernes status i visse medlemsstater eller regioner i medlemsstater som officielt tuberkulosefri og om ophævelse af beslutning 97/76/EF(5), senest ændret ved beslutning 2000/442/EF, blev der indtil den 31. oktober 2000 tildelt en sådan status til visse medlemsstater eller regioner i medlemsstater.

(3) De midlertidige begrænsninger i status som officielt brucellosefri, der blev fastsat i ovennævnte beslutninger, blev indført som følge af uoverensstemmelsen mellem datoerne i forskellige retsakter vedrørende identifikationsordningen for kvæg.

(4) Ifølge bilag A, kapitel I, punkt 4, litra b), og bilag A, kapitel II, punkt 7, litra b), til direktiv 64/432/EØF, ændret ved direktiv 2000/20/EF, skal kvæg identificeres efter EF-lovgivningen, for at det kan få tildelt status som henholdsvis officielt, tuberkulosefri og officielt brucellosefri.

(5) Da kvæg på bedrifter i regionerne Bolzano og Trento i Italien og Storbritannien i Det Forenede Kongerige identificeres efter gældende EF-lovgivning, bør der foretages en tilpasning af Kommissionens beslutning 1999/466/EF og 1999/467/EF til det retsgrundlag, der gælder fra datoen for offentliggørelsen af direktiv 2000/20/EF.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I titlen til bilag II til beslutning 1999/466/EF udgår udtrykket "indtil den 31. oktober 2000".

2. I titlen til bilag II til beslutning 1999/467/EF udgår udtrykket "indtil den 31. oktober 2000".

Artikel 2

Denne beslutning er rettet til medlemsstaterne.

Udfærdiget i Bruxelles, den 27. oktober 2000.

På Kommissionens vegne

David Byrne

Medlem af Kommissionen

(1) EFT 121 af 29.7.1964, s. 1977/64.

(2) EFT L 163 af 4.7.2000, s. 35.

(3) EFT L 181 af 16.7.1999, s. 34.

(4) EFT L 176 af 15.7.2000, s. 51.

(5) EFT L 181 af 16.7.1999, s. 36.
Kommissionens beslutning

af 31. oktober 2000

om ændring af beslutning 2000/551/EF om visse beskyttelsesforanstaltninger over for enhovede dyr, der kommer fra visse dele af USA, som er ramt af West Nile feber

(meddelt under nummer K(2000) 3161)

(EØS-relevant tekst)

(2000/695/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18, stk. 7, og

ud fra følgende betragtninger:

(1) I visse stater i USA er der blevet indberettet tilfælde af heste angrebet af West Nile feber, en ikke-smitsom vektorbåren virussygdom, der ledsages af kliniske tegn på encephalitis.

(2) Forekomsten af denne sygdom udgør en fare for mennesker og enhovede dyr.

(3) Kommissionen vedtog derfor beslutning 2000/551/EF af 15. september 2000 om visse beskyttelsesforanstaltninger over for enhovede dyr, der kommer fra visse dele af USA, som er ramt af West Nile feber(3).

(4) For at tilpasse foranstaltningerne til den nuværende epidemiologiske situation og testkravene til den teknik, der anvendes i det udførende land, er det nødvendigt at ændre beslutning 2000/551/EF om visse beskyttelsesforanstaltninger over for enhovede dyr, der kommer fra USA.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag II til beslutning 2000/551/EF erstattes med bilaget til nærværende beslutning.

Artikel 2

Medlemsstaterne ændrer de foranstaltninger, de anvender over for USA, for at bringe dem på linje med denne beslutning.

De underretter Kommissionen herom.

Artikel 3

Denne beslutning anvendes indtil den 30. november 2000.

Artikel 4

Denne beslutning er rettet til medlemsstaterne.

Udfærdiget i Bruxelles, den 31. oktober 2000.

På Kommissionens vegne

David Byrne

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 234 af 16.9.2000, s. 46.

BILAG

"BILAG II

>PIC FILE= "L_2000286DA.004303.EPS">"